Pirmosios pagalbos rinkinys

Pirmosios pagalbos rinkinį sudaro priemonės, skirtos skubiai pirmajai pagalbai suteikti. Pirmosios pagalbos rinkinių turinys labai skiriasi, atsižvelgiant į pagalbą suteikiančių asmenų žinias ir patirtį, skirtingus pirmosios pagalbos reikalavimus šalyje, kurioje jos gali būti naudojamos, ir skirtingus teisės aktų reikalavimus. 

Pagal Tarptautinės standartizacijos organizacijos reikalavimus visos pirmosios pagalbos vaistinėlės turi būti pažymėtos vienodu simboliu – E003 standartą atitinkančiu baltu kryžiumi žaliame fone.

Rinkinio tipas skiriasi priklausomai nuo paskirties, o jų dydis gali būti nuo piniginės dydžio iki didelės dėžės. Rekomenduojama visus rinkinius laikyti švarioje, dulkėms ir drėgmei atsparioje talpykloje,The Scout Association, Guidance on first aid kits, 2024-06-11 kad turinys būtų saugus ir sterilus. 

Taip pat įvairiose šalyse pirmosios pagalbos rinkinį rekomenduojama turėti ir išvykymo krepšiuose.Išvykimo krepšys What Do You Need In A Survival Kit?

 Vaistinėlių žymėjimas 
Tarptautinė standartizacijos organizacija nustatė standartus, kad pirmosios pagalbos vaistinėlės turi būti žymimos baltu kryžiumi žaliame fone. Taip pat naudojami ir šie simboliai:

Nepaisant ISO standartų vaistinėlių žymėjimui baltu kryžiumi žalia fone, JAV vaistinėlės kartais žymimos ir Raudono Kryžiaus simboliu – raudonu kryžiumi baltame fone.

Kai kuriose šalyse vaistinėlės papildomai pažymimos ir medicinos simboliu – Asklepijo lazda mėlyname fone, taip nurodant tos medikų komandos didesnius gebėjimus suteikti pagalbą.

 Rinkinio sudėtis Lietuvoje 
Lietuvoje pirmosios pagalbos vaistinėlių sudėtį nustato LR sveikatos apsaugos ministerija.DĖL ASMENS SVEIKATOS PRIEŽIŪROS ĮSTAIGOS PIRMOSIOS MEDICINOS PAGALBOS RINKINIO APRAŠO, PIRMOSIOS PAGALBOS RINKINIO APRAŠO IR ASMENS SVEIKATOS PRIEŽIŪROS IR FARMACIJOS SPECIALISTŲ KOMPETENCIJOS TEIKIANT PIRMĄJĄ MEDICINOS PAGALBĄ APRAŠO PATVIRTINIMO

Pagal nustatytus reikalavimus pirmosios pagalbos rinkinys yra privalomas kiekvienoje įstaigoje ar įmonėje ir visose Lietuvoje registruotose kelių motorinėse transporto priemonėse bei geležinkelio transporto priemonėse. Rinkinį taip pat rekomenduojama turėti dviratininkams, riedutininkams, žygeiviams, keliautojams. Tuo tarpu gydymo įstaigose privalo būti didesnis asmens sveikatos priežiūros įstaigos pirmosios medicinos pagalbos rinkinys.

Lietuvoje pirmosios pagalbos rinkinį privalo sudaryti:NVSC primena – pirmosios pagalbos rinkinys turi būti kiekvienoje įmonėje
sterilūs įvairių dydžių pleistrai; 
pleistras (ne mažiau kaip 5 m); 
sterilus spaudžiamasis tvarstis, kurio sterilus padelis ne mažesnis kaip 10 cm x 10 cm, pats tvarstis ne mažesnis kaip 15 cm x ir 180 cm; 
nesterilus tvarstis (ne mažiau kaip po 5 m ilgio);  
palaikomasis trikampio formos tvarstis; 
pirmosios pagalbos žirklės; 
speciali antklodė, skirta paguldyti ar apkloti nukentėjusįjį, ne mažesnė kaip 130 cm x 200 cm; 
sterilus žaizdų tvarstis, ne mažesnis kaip 5 cm x 10 cm; 
vienkartinės medicininės pirštinės; 
vienkartinės apsauginės plėvelės / pirmos pagalbos gaivinimo kaukės dirbtiniam kvėpavimui atlikti; 
vienkartinis šalčio maišelis; 
turniketas, skirtas stipriam (masyviam) kraujavimui galūnėse (rankose, kojose) stabdyti ir atmintinė – pirmosios pagalbos teikimo aprašymas arba atmintinė, turniketo naudojimo taisyklės.

 Šaltiniai 

Kategorija:Pirmoji pagalba
Kategorija:Medicinos priemonės